User:Sjanovic/sandbox

Lujza Wagner Janović

Lujza Wagner Janović (1907-1945) – „…vjerojatno najutjecajnija medicinska sestra u hrvatskoj povijesti…“ (Muzur A, Medix, 21:18 ).

Rođena u imućnoj zagrebačkoj trgovačkoj obitelji Ivana i Štefanije Wagner. Osnovnu školu pohađa u Gundulićevoj ulici u klupi sa Zinkom Kunc. Nakon osnovne škole, pohađala je internat za mlade djevojke u Montreux-u, Švicarska, gdje je učila jezike (engleski, francuski i finski jezik) uz njemački, koji je govorila kao materinji, te održavala klavirske koncerte. Po povratku u Zagreb 1924.g. upisuje školu za medicinske sestre. Diplomirala je u četvrtoj generaciji sestara pomoćnica 1926. Iste godine, uz podršku A. Štampara i V. Čepulića, kao stipendist Rockefellerove fondacije, odlazi u New York, a zatim na School of Nursing, Yale, New Haven te nastavlja u Providence (Butler Hospital), Tennessee, Alabamu, University of Torontyo- Department of Public Health Nursing. Po povratku, sestra Lujza zaposlila se u Gradskom dječjem ambulatoriju u Zagrebu, kao najmlađa sestra nadstojnica gradske ustanove (u dobi od 22. godine). 1929.g. sudjeluje u osnivanju Jugoslavenskog saveza sestara i Društva sestara pomoćnica Hrvatske, a od 1930.g. sudjeluje u osnivanju i radi u Središtu sestara pomoćnica za socijalno-higijenski rad u Zagrebu. Uređuje i vodi stručni časopis „Sestrinska riječ“ od 1933.g. do 1940.g. te prevodi sestrinsku stručnu literaturu sa stranih jezika, predana razvoju sestrinstva i javnog zdravstva. Zabilježila je stručna putovanja u Austriju, Mađarsku, Poljsku, Finsku te sudjelovanja na brojnim kongresima. Od 1940.g. do 1944.g. živi u Splitu i Sumartinu na otoku Braču, a zatim se vraća u Zagreb, gdje radi u švicarskom Crvenom Križu do prerane smrti 1945.g. od bolesti. Njen suprug, prof. dr. Špiro Janović, liječnik, specijalist pulmologije i kasnije osnivač Klinike za atipične plućne bolesti u Sarajevu i dvoje djece, Snježana (danas nagrađivana književnica za djecu i mlade) i Andrija (liječnik radiolog) te unuci (Špiro i Ivan Janović, i Jelena Dumanić) čuvaju uspomenu na nju.

Lujza Janović Wagner danas se smatra jednom od najutjecajnijih medicinskih sestara u hrvatskoj povijesti. Category:Nursing Category:Croatia